പട്ടയ വിതരണം സംസ്ഥാനതല ഉദ്ഘാടനം മുഖ്യമന്ത്രി നിര്വഹിക്കും പട്ടയ വിതരണം സംസ്ഥാനതല ഉദ്ഘാടനം സെപ്റ്റംബര് 14 ന് തൃശൂര് ടൗണ് ഹാളില് നടക്കുമെന്ന് റവന്യൂ മന്ത്രി അഡ്വ. കെ രാജന് അറിയിച്ചു. മുഖ്യമന്ത്രി പിണറായി വിജയന് ഓണ്ലൈനായി ഉദ്ഘാടനം നിര്വഹിക്കും. സംസ്ഥാനത്തുടനീളം 13000 ത്തോളം പട്ടയങ്ങള് വിതരണം ചെയ്യും. തൃശൂര് ജില്ലയില് മാത്രം 240 ഓളം വനഭൂമി പട്ടയങ്ങള് ഉള്പ്പെടെ 3505 പട്ടയങ്ങളാണ് വിതരണം ചെയ്യുക. സംസ്ഥാന സര്ക്കാരിന്്റെ 100 ദിന കര്മപരിപാടിയുടെ ഭാഗമായി എല്ലാവര്ക്കും ഭൂമി എന്ന ലക്ഷ്യം പൂര്ത്തീകരിക്കുന്നതിനായാണ് പട്ടയ വിതരണം സംഘടിപ്പിക്കുന്നത്. തൃശൂര് ടൗണ് ഹാളില് കോവിഡ് മാനദണ്ഡങ്ങള് പാലിച്ച് നടക്കുന്ന ഉദ്ഘാടന ചടങ്ങില് 25 വനഭൂമി പട്ടയങ്ങള് ഉള്പ്പെടെ 60 പട്ടയങ്ങളാണ് വിതരണം ചെയ്യുക. ഇതോടൊപ്പം നടക്കുന്ന താലൂക്ക് തല ചടങ്ങുകളില് ബന്ധപ്പെട്ട എംപിമാര്, എംഎല്എമാര്, മററു ജനപ്രതിനിധികള് എന്നിവര് പട്ടയവിതരണം നിര്വഹിക്കും. ഓണ്ലൈനായി നടന്ന പട്ടയമേള സംഘാടക സമിതി രൂപീകരണ യോഗത്തില് റവന്യൂ മന്ത്രി അഡ്വ. കെ രാജന് അധ്യക്ഷത വഹിച്ചു. ജില്ലാ കലക്ടര് ഹരിത വി കുമാര്, ജനപ്രതിനിധികള്, വിവിധ വകുപ്പ് ഉദ്യോഗസ്ഥര് എന്നിവര് പങ്കെടുത്തു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.